PATVIRTINTA

Ateitininkų federacijos

generalinio sekretoriaus

**MOKSLEIVIŲ ATEITININKŲ ŽIEMOS AKADEMIJOS 2018 (MAŽA‘18)**

**NUOSTATAI**

2018 m. gruodžio 18 d.

Vilnius

1. BENDROSIOS NUOSTATOS
   1. MAŽA‘18 nuostatai reglamentuoja akademijos tikslą, uždavinius, laiką, organizatorius, vykdytojus, tikslinę grupę, dalyvavimo sąlygas. MAŽA‘18 nuostatus organizatoriai skelbia interneto svetainėje adresu [www.ateitis.lt](http://www.ateitis.lt)
2. TIKSLAS
   1. Moksleivių ateitininkų sąjungos organizuojama akademija MAŽA‘18 yra moksleiviams skirtas renginys, siekiantis suburti moksleivius iš visos Lietuvos ir ugdyti sąmoningą, pilnavertę, atsakingą bei veiklią asmenybę.
3. UŽDAVINIAI
   1. Supažindinti dalyvius su tarpusavio santykių puoselėjimo, šeimos temomis bei krikščioniškomis vertybėmis;
   2. Skatinti bendruomeniškumą, pilietiškumą, tautiškumą;
   3. Organizuoti turiningas ir aktyvias laisvalaikio veiklas.
4. LAIKAS IR VIETA
   1. 2018 m. gruodžio 28 d. – 2019 m. sausio 1 d.
   2. Pradžia: 12:00 val., Liškiavos kultūros centre, Bažnyčios g.7, Liškiava, Merkinės sen., Varėnos r. sav.;
   3. Pabaiga: 11:30 val., Liškiavos kultūros centre, Bažnyčios g.7, Liškiava, Merkinės sen., Varėnos r. sav.
5. ORGANIZATORIAI
   1. Ateitininkų federacijos Moksleivių ateitininkų sąjungos Akademijų komitetas.
6. VYKDYTOJAI
   1. Vyriausias vadovas: Agnė Markauskaitė
   2. Komendantas: Juozas Šutas
   3. Programos vadovas: Karolina Saudauskaitė
7. TIKSLINĖ GRUPĖ
   1. Renginys skirtas 8-12 klasių moksleiviams ir I kurso studentams.
8. DALYVAVIMO SĄLYGOS
   1. Akademijos dalyvis – asmuo, kuris yra užsiregistravęs (užregistruotas) dalyvių sąraše, dalyvauja akademijoje ir laikosi šių taisyklių.
   2. Dalyvių registracija vykdoma pirmą akademijos dieną.
   3. Nepilnamečiai akademijoje gali dalyvauti tik su tėvų / globėjų / rūpintojų raštišku sutikimu, bei pateikę medicinos pažymą apie sveikatos būklę (formą 079/a arba forma 027-1/a (arba kopija), kuri išduota ne anksčiau kaip prieš metus.
   4. Organizatoriai dalyvio bei jo atstovų asmens duomenis, nurodytus dalyvio sutartyje, gali naudoti tik akademijos dokumentams tvarkyti.
   5. Organizatoriai įsipareigoja neperduoti dalyvio bei jo atstovų asmens duomenų trečiosioms šalims;
   6. Fotografuota, filmuota medžiaga gali būti viešinama interneto svetainėje, naudojama ateitininkų veiklai pristatyti tik tada, jei dalyvio sutartyje tam duotas leidimas.
   7. Visi dalyviai dalyvauja laisva valia, niekieno neverčiami ir prisiima visą su dalyvavimu akademijoje susijusią riziką bei įsipareigoja dėl to nereikšti organizatoriams jokių pretenzijų.
   8. Dalyviai už savo sveikatą atsako patys.
   9. Už asmeninius dalyvių daiktus, paliktus patalpose ar kitose vietose, organizatoriai neatsako.
   10. Griežtai draudžiama vartoti alkoholinius gėrimus ir narkotines medžiagas.
   11. Dalyviai privalo:
       1. laikytis ekologinių, priešgaisrinių bei sanitarinių normų;
       2. laikytis Kelių eismo taisyklių nuostatų ir kitų teisės nuostatų;
       3. palaikyti švarą nakvynės vietose (šiukšlės gali būti išmetamos tik tam skirtose vietose);
       4. laikytis gero elgesio taisyklų kitų sutiktų žmonių atžvilgiu;
       5. nepalikti akademijos teritorijos be vadovų leidimo.
   12. Dalyviai yra pilnai atsakingi už atvykimą iki renginio pradžios taško ir grįžimą iš galutinio taško. Nepilnamečių kelionėmis rūpinasi tėvai / globėjai / rūpintojai.
   13. Organizatoriai pasilieka teisę akademijos nevykdyti apie tai skelbiant viešai.
9. BAIGIAMOSIOS NUOSTATOS

9.1 Dėl papildomos informacijos prašome kreiptis į akademijos vyr. vadovę Agnę Markauskaitę, 8 615 74264, agne.markauskaite@gmail.com.